Cinci. Povestea victimelor lui Jack Spintecatorul - Hallie Rubenhold
Fara indoiala, crimele savarsite la sfarsitul secolului al XIX-lea de catre Jack Spintecatorul se numara printre cele mai mari enigme ale Londrei victoriene. De-a lungul timpului, s-au facut nenumarate speculatii referitoare la acest caz, fiind elaborate diverse teorii legate de adevarata identitate a autorului ori de motivele care au stat la baza comiterii lor. Dar daca imaginea faptasului va ramane, probabil, mereu invaluita in mister, cea a victimelor devine tot mai clara. Hallie Rubenhold, bine-cunoscut istoric, si-a propus sa readuca la viata povestea fiecareia dintre cele cinci victime canonice ale renumitului criminal in serie. Mary Ann Nichols, Annie Chapman, Elizabeth Stride, Catherine Eddowes si Mary Jane Kelly sunt eroinele acestei carti, biografiile lor infatisand nu doar viata fiecareia, cu bunele si cu relele inerente, dar si realitatea dura a Epocii Victoriene, cea in care o parte insemnata a populatiei lupta zilnic pentru supravietuire, iar neajunsurile reprezentau o problema cotidiana. CINCI. Povestea victimelor lui Jack Spintecatorul nu este doar o carte despre femeile ucise in Whitechapel, in toamna anului 1888, este o carte scrisa pentru ele. - Frances Wilson, The Guardian Impresionantele, realistele biografii dedicate de Hallie Rubenhold celor cinci femei ucise de Jack Spintecatorul pe durata a doua luni in 1888 contrazic in mod flagrant legenda unui supraom demonic, mascul, autoritar, apartinand clasei de mijloc care vaneaza prostituate... Fascinanta ei lucrare - emotionant portret de grup si incisiva istorie sociala deopotriva - le face, in sfarsit, dreptate. - The Washington Post \n \n Traducere din limba engleza de Dorina Tataran.